b'\n_START_ARTICLE_\nKo\xc5\xa1ljun\n_START_PARAGRAPH_\nKo\xc5\xa1ljun je majhen oto\xc4\x8dek, porasel z bujnim sredozemskim rastlinjem, ob jugozahodni obali Krka. Le\xc5\xbei v Puntarskoj (Ko\xc5\xa1ljunskoj dragi) nasproti naselja Punat. Njegova povr\xc5\xa1ina meri 0,072 km\xc2\xb2. Dol\xc5\xbeina obalnega pasu je 1,08 km._NEWLINE_Oto\xc4\x8dek je bil poseljen \xc5\xbee v \xc4\x8dasu Rimljanov. V 12. stoletju so ustanovili benedektinski samostan, ki pa je 1447 pre\xc5\xa1el v roke fran\xc4\x8di\xc5\xa1kanov. Ti so v 16. stoletju benediktinski samostan podrli in na njegovem mestu postavili novega, od starega so ohranili kapelo sv. Bernarda. Samostanska cerkev je bila postavljena 1523. Danes je del samostana namenjen muzeju, v katerem hranijo zbirko narodnih no\xc5\xa1 z otoka Krka in redke primerke glagolja\xc5\xa1kih rokopisov.'